Konferensie oor kinderveiligheid | Netwerk24
Child Welfare Tshwane (voorheen die Pretoriase Kinder- en Gesinssorgvereniging) is 100 jaar oud en as deel van die viering van dié groot mylpaal, bied die organisasie ’n eendagkonferensie aan oor kinderveiligheid en -beskerming.
Die konferensie is gemik op maatskaplike werkers en word op 1 Junie, Internasionale Kinderdag, in die Sanlam-ouditorium op die Universiteit van Pretoria se kampus gehou.
Junie is ook nasionale Jeugmaand en die week waarin 1 Junie val, is Kinderbeskermingsweek.
“Dit is daarom so gepas dat ons praat oor kwessies wat weerlose kinders se ontwikkeling beïnvloed,” sê Hanlie Delport, bemarkingsbestuurder.
Van die temas wat bespreek sal word, is die verhouding tussen ’n kind en sy versorger, die gevaar van sosiale media vir kinders en betrokke ouerskap.
Dit kos R500 per persoon.
Vir meer inligting, kontak Caren by 012 460 9236 of pr@childwelfare.co.za.
Meer oor: Universiteit Van Pretoria (Up) | Konferensie Eerste Lonmin-slagoffers word begrawe | Nuus24
Eerste Lonmin-slagoffers word begrawe
Johannesburg – Familie en vriende het begin om die 44 slagoffers van die slagting by die Lonmin platinum-myn te begrawe, met drie begrafnisse wat Saterdag gehou is.Honderde inwoners en mynwerkers het Papi Ledingoane (24) se begrafnis by die begraafplaas in Marikana bygewoon, het Talk Radio 702 berig.Hy was een van 34 werkers wat dood is nadat die polisie op 16 Augustus op honderde mynwerkers by die myn losgebrand het.Familielede was emosioneel en sommige het flou geval tydens die begrafnis.Senior regeringsbeamptes, insluitend die minister van gesondheid, Aaron Motsoaledi, en die minister in die presidensie, Collins Chabane, het by die rouklaers aangesluit.Twee ander mynwerkers is in die Oos-Kaap begrawe. Die meeste van die slagoffers is van die Oos-Kaap afkomstig en dit was die eerste van ‘n reeks begrafnisse wat in die volgende paar weke gehou sal word.– Volg Nuus24 op Twitter - AFP
Lees meer oor: lonmin | oos-kaap | marikana | begrafnisse | lonmin-slagting VOLGENDE OP NUUS24X